ایراندا، 11.5 میلیون اوشاغین حیاتی، هاوا چیرک‌لی‌لیگی سببیله تهدید آلتیندا.
رقم، تهران هاوا کیفیتی کنترل شیرکتی‌نین راپورون‌دان.
راپورا گؤره، 2015 دونیا ساغلیق هؤرگوتونون بیلگیلرینده، ایراندا هاوا چیرک‌لی‌لیگی سببیله هر ایل 80.000 نفرین اؤلدوگو، بون‌لارین یوزده 21ی‌نین توکسیک(زهرلی) هاوا‌دان قایناقلاندیغی یئر آلیر.
رسمی رقملر، یوکسک چیرکلنمه سویه‌لری سببیله یالنیز تهراندا ایلده دؤرد مین 400 نفرین اؤلومونه ایشاره ائدیر.
راپورا گؤره، تهراندا، آشیری چیرک‌لی هاوا ایله شهر یئرلرینده تخمینا 38 میلیون اینسان یاشاییر.
خوزستاندا، داوام‌لی اولا‌راق توز فیرتینالارییلا سارسیلان اهواز، مرکزی‌دکی صنایع شهری اراک، و افغانیستانا قونشو زابل شهری ده هاوا چیرک‌لی‌لیگی‌نین سیخ یاشاندیغی بؤلگه‌لر.
زابلدا، هر یاز یئرلی اولا‌راق "120 گونلوک کولک" اولا‌راق بیلینن ایستی‌لیک، توز فیرتینالارییلا، 40 درجه و اوزرینه چیخیر.
شهرده گئچن ایل یئتکی‌لی‌لر، هاوا چیرک‌لی‌لیگی نورما‌لدان 40 دفعه چوخ آرتدیغین‌دان خالقا ماسک ​​پایلادی.
مشهدده، هاوا‌داکی زهر ایلده اوچ مین 200، اصفهاندا ایسه ایکی مین 700 نفرین اؤلومونه سبب اولور.
هاوا چیرک‌لی‌لیگی هر ایل دونیادا بئش یاش آلتین‌داکی تخمینا 600.000 اوشاغین اؤلومونه سبب اولان بیر فاکتور.
بیرلشمیش میلت‌لر اوشاق‌لارا کؤمک فوندو (یونیسف) طرفین‌دن یئنی یاییملانان بیر راپورا گؤره، دونیادا 300 میلیون اوشاق، یعنی هر یئددی اوشاق‌دان بیری، هاوا چیرک‌لی‌لیگی‌نین اولوسلارآراسی ایستاندارد‌لارین آلتی قات و یا داها چوخ اوزرینده اولدوغو و ان زهرلی سویه‌لره چاتدیغی بؤلگه‌لرده یاشاییر.
اوشاق‌لارین آغجییرلری، بئیین‌لری و باغیشیقلیق سیستم‌لری هله ده گلیشمکده و تنفس یول‌لاری داها گئچیریجی اولدوغو اوچون، هم ایچ، هم ده دیش هاوا چیرک‌لی‌لیگینه قارشی یاش‌لی‌لاردان داها حساس.
